




IZVJEŠTAJ O RADU „AGENCIJE ZA GAZDOVANJE GRADSKOM LUKOM D.O.O. HERCEG NOVI” ZA 2025. GODINU SA FINANSIJSKIM IZVJEŠTAJEM





















[image: ]

OPŠTINA HERCEG NOVI                          
„AGENCIJA ZA GAZDOVANJE GRADSKOM LUKOM“
D.O.O. HERCEG NOVI; Šetalište V Danica, 85340 Herceg Novi
Tel: +382(0)31/323-015; e-mail: port_hercegnovi@t-com.me
PIB 02910179
PDV: 90/31-02211-5
Br: 31/2026
Datum: 29.03.2026.

                                                                                                                   OPŠTINA HERCEG NOVI
                                                                                           SEKRETARIJAT ZA KOMUNALNE DJELATNOSTI


Predmet: Izvještaj o radu “Agencije za gazdovanje gradskom lukom d.o.o. Herceg Novi” za 2025. Godinu
Tehnički podaci Gradske luke Herceg Novi:
-dužina cca 250m
-dubina luke-od 3 do 6m
-40 muringa za vez nautičkih plovila
-7 ormarića (pingvina) za snabdijevanje plovila vodom i električnom energijom
-maksimalni gaz za punjenje goriva je 2.5m
-luka nije zaštićena od zapadnog vjetra


Podjela pristaništa po zonama za određena plovila i namjene:

1. SLUŽBENA ZONA-namijenjena za potrebe benzinske pumpe u dužini od cca 40m (zona je ograničenog zadržavanja plovila zbog bezbjednosti kako same pumpne stanice tako i plovila koja koriste usluge iste)
2. ZONA ZA TURISTIČKE BRODOVE IZ HERCEG NOVOG u dužini od cca 40m (zona ograničenog zadržavanja u period od 09:00 do 19:00 časova a nakon toga služi za vezivanje turističkih brodova iz našeg grada po povoljnim uslovima)
3. ZONA NAUTIČKOG TURIZMA u dužini od cca 120m (vezivanje na murinzima za plovila u čarteru kao i za potencijalne korisnike u toku nautičke sezone)
4. ZONA – OPERATIVNI DIO u dužini od cca 50m (namijenjena za veće turističke brodove iz okruženja koji dovode izletnike u Herceg Novi. Takođe je ograničenog vremena zadržavanja kako bi se izašlo u susret svim potencijalnim korisnicima. Već godinama postoji dogovor kada ko dolazi u Herceg Novi  od prevoznika koji dovode izletnike u naš grad.)

ORGANIZACIONA STRUKTURA AGENCIJE



RADNIK NA PRIJEMU I OTPREMI PLOVILA
IZVRŠNI DIREKTOR
RUKOVODILAC BEZBJEDNOSTI
RUKOVODILAC OPŠTIH POSLOVA












U Agenciji je trenutno zaposleno 6 radnika na nedoređeno vrijeme i 1 u mandatu od 4 godine i to na sledećim pozicijama:
Izvršni direktor (1) – u mandatu na 4 godine
Rukovodilac opštih poslova (1) – na neodređeno vrijeme
Rukovodilac bezbjednosti (1) – na neodređeno vrijeme
Radnik na prijemu i otrpremi plovila (4) – na neodređeno vrijeme
Osnivanjem Agencije za gazdovanje gradskom lukom d.o.o. Herceg Novi, prvenstveni cilj je bio da se adekvatnim korišćenjem unaprijedi turistička ponuda grada i napravi određeni pomak u boljoj organizaciji i svakako uspostavljanje reda na samom pristaništu.

Svih proteklih godina Agencija za gazdovanje gradskom lukom d.o.o. Herceg Novi ulagala je maksimalan napor da bi u otežanim uslovima poslovanja ostvarila što bolje rezultate i kroz svoj rad težila da svi turisti koji dolaze u Herceg Novi kao korisnici usluga gradske luke ponesu što pozitivnije utiske iz našeg grada.

Iako sa malim brojem vezova I ograničenim prostorom (samo pristanište) Agencija je uspjevala da bude održiv sistem I iz sopstvenih prihoda održava postojeće vezove kao I opremu I uređaje na samom pristaništu.

Za razliku od svih preduzeća čiji je osnivač Opština Herceg Novi koji tačno znaju sa čime raspolažu (nepokretna I pokretna imovina) to nije slučaj sa Agencijom kako zbog nerješenog pravnog statusa tako I zbog minimalnog ulaganja svih ovih godina od osnivanja od strane osnivača. 


Izvještaj za period JANUAR-MAJ 2025. godine

U navedenom zimskom periodu zbog loših vremenskih uslova na vezovima boravilo je 17 plovila i to su sve korisnici iz Herceg Novog pretežno su u pitanju turistički brodovi. U zimskom period važe popularne cijene gdje se na taj način izlazi u susret našim domaćim klijentima. Istina, neki od njih su to zloupotrebljavali I ostajali dužni Agenciji. Napominjemo da privilegije koje imaju stanovnici Herceg Novog u zimskom periodu nepostoje nigdje u okruženju. Inače, zalaganje i težnja da Agencija preuzme upravljanje kompletnim akvatorijumom gradske luke gdje bi minimum 80% vezova bilo za stanovnike Herceg Novog je nešto što treba da bude prioritet, odnosno da javni interes bude iznad privatnog što sada nije slučaj. 
     Početkom aprila mjeseca kada dodje period stabilnijeg vremena vraćamo mostiće-pingvine za napajanje plovila električnom energijom i vodom na pristanište jer ih u toku zime moramo sklanjati zbog izuzetno loših vremenskih uslova. 
Zbog zaista ogromne prisutnosti vlage i uticaja morske vode imamo velike probleme na električnim instalacijama i tep ormarima. Iz godine u godinu moramo vršiti sanaciju postojećih instalacija i bojimo se da će vrlo brzo doći potreba za generalnim remontom istih. To će sigurno zahtijevati više vremena i novca ali smo uvjereni da će se pokazati isplativo kao što je bio slučaj i sa remontom rasvjete na pristaništu koje je odradila Agencija iako to nije bila njena dužnost.
Zbog svega navedenog imali smo havariju na elektro-instalacijama iznad restorana “ADMIRAL” gdje smo morali zamijeniti dovodne kablove za napajanje električnom energijom na zadnja dva pingvina-mostića prema svjetioniku.
Naime usljed godinama prisutnog uticaja ekstremnih vremenskih uslova postojeće instalacije su potpuno izgorele. Postoji problem nedovoljnog presjeka električnih instalacija do tep ormara kao i prema mostićima, što će svakako zahtijevati potpunu zamjenu kada dođe do rekonstrukcije pristaništa.
Što se vezova tiče, uvijek u zimskom periodu nabavljamo potrebnu opremu (konope, gambete, i slično) kako bi obezbijedili da sva plovila budu bezbjedna na vezovima sa kojima upravljamo.
Kako smo 2024. godine počeli sa ojačavanjem centralnog parangala novim betonskim blokovima (ugrađeno 11 blokova težine od 1,5-3t), tako smo ugradili još dodatna 4 bloka težine 2,5-4t i time dodatno ojačali vezove na murinzima. 
Na samom pristaništu izvršili smo kontrolu hidranta i PP aparata, ugradnju novih reklamnih panoa i table za obavještenja kao i farbanje kapija i mobilijara na pristaništu. 
U ovom periodu radimo na promociji usluga Agencije pa smo tako proširili kontakte na nova tržišta, kako izradom kvalitetnog web sajta tako i saradnjom sa agencijama koje se bave nautičkim turizmom i reklamom na određenim portalima i štampanim medijima.  
Nažalost, od izbijanja sukoba u Ukrajini ostali smo bez saradnje sa agencijom “Sila vetra” preko koje smo imali dolaske skoro 25% svih plovila u čarteru.




Izvještaj za period MAJ-OKTOBAR 2025. godine
     Krajem aprila i početkom maja sa stabilnim vremenskim uslovima počinju da pristižu i u našu luku prvi nautičari kao i veći turistički brodovi iz okruženja. Lijepo vrijeme početkom maja učinilo je da imamo dolazak brodova u čarteru, a iz okruženja su svakogo drugog dana dolazila tri turistička broda “Vesna”, “Knez Lipovac” i “Anita” dovodivši izmedju 250-350 turista na kraći izlet u Herceg Novi. 
Naravno već od juna mjeseca povećava se kako broj dolazaka pomenutih brodova tako i dolasci dodatnih brodova iz okruženja.
Kako smo ove godine proširili saradnju sa novim turističkim agencijama sa poljskog i bugarskog tržišta to je dalo dodatne dolaske plovila u čarteru i povećalo prihode Agencije.
Avgust i septembar su inače mjeseci koji su zbog vremenskih uslova najidealniji za nautičare, a uz to je septembar mjesec kada su cijene čartera niže i do 50%, pa tada i Agencija ima najveći obim posla i prometa. Ta dva mjeseci su bila negdje na 90% prihoda upoređujući godine prije pandemije. I u ljetnjim mjesecima Agencija je bila više nego korektna prema korisnicima usluga iz Herceg Novog, tu prvenstveno mislimo na vlasnike turističkoh brodova gdje po izuzetno povoljnim cijenama i svom potrebnom logistikom kako na operativnom dijelu obale koji je njima namjenjen, tako i na određenom broju vezova na nautičkom dijelu pomogla da kvalitetno obavljaju svoju djelatnost. Svakako ugradnjom modernog video nadzora u novembru 2021. godine smanjen je broj prekršaja koje su neodgovorni pojedinci radili na samom pristaništu i akvatorijumu oko njega (nepoštovanje ograničena brzine plovila, neprimjereno odloganje otpada na pristaništu, neovlašćeno korišćenje vode i struje…) Ugradnjom dodatne dvije kamere na samom pristraništu povećali smo bezbjednost plovila na vezovima i imali bolju kontrolu dešavanja na smom pristaništu. Nažalost, dešavalo se da neodgovorni pojedinci pored kanti za otpatke odlažu kante sa starim motornim uljem i razni drugi kabasti otpad što je stvaralo ružnu sliku a dolazilo je i do prosipanja ulja na pristaništu. Mi bi otkrivali počinioce ali naša Komunalna policija ne bi adekvatno reagovala i sankcionisala prekršioce. Napominjemo da je pravilnikom o uređenju Gradske luke upravo Komunalna policija nadležna za održavanje reda na pristaništu. 
     Iako nije bilo organizacija kao što su “Yacht week” kao I dolasci velikog broja plovila preko ruske agencije “SIla vetra” ipak smo uspjeli nastaviti uspješnu saradnju sa francuskom firmom “Navily”, “DM Yachting” iz Kotora kao i “Flotila” iz Dubrovnika.
     Preko “Navily” imali smo dolazak više od 140 plovila u toku ljetnjih mjeseci. To su većinom bile jahte I jedrilice. 
     “Flotila” iz Dubrovnika dolazila je na sedmičnom nivou sve do sredine oktobra u grupama od 8 do 10 plovila.
Dajemo tabelarni prikaz dolazaka u toku ljetnje turističke sezone u Gradsku luku:

	Jedrilice po dužini
	Broj dolazaka

	<6m
	2

	6-7m
	14

	7-8m
	1

	8-9m
	10

	9-10m
	13

	10-11m
	24

	11-12m
	47

	12-13m
	35

	13-14m
	82

	14-15m
	70

	15-16m
	5

	16-17m
	1

	17-18m
	1

	18-19m
	1

	19-20m
	1

	Ukupan broj dolazaka
	307





	Katamarani po dužini
	Broj dolazaka

	11-12m
	57

	12-13m
	32

	13-14m
	31

	14-15m
	10

	15-16m
	7

	16-17m
	25

	17-18m
	2

	Ukupan broj dolazaka
	164





	Turistički brodovi
	Broj dolazaka

	Vesna V
	121

	Budva
	90

	Knez Lipovac
	25

	Knez Lipovac II
	117

	Anita
	30

	Marija D
	10

	Ukupan broj dolazaka
	393



Iz prikazanog broja dolazaka turističkih brodova iz okruženja može se vidjeti da je svakog dana Herceg Novi posjetilo između 1000-1500 turista. Iz toga proizilazi da je Herceg Novi tokom prošle turističke sezone posjetilo između 50000-60000 turista preko gradske luke.
	Guleti
	Broj dolazaka

	Sadri Usta
	15

	Kaptan Sefket
	14

	Knez Lipovac III
	11

	Ukupan broj dolazaka
	40




Napominjemo da je određeni broj plovila bio na dužem boravku kao da i pored navedenih dolazaka 263 plovila su koristila servisne usluge (voda i struja).
Iz svega navedenog vidi se da je u toku nautičke sezone veoma živo na samom pristaništu i uz sve nedostatke koje Agencija ima vidan je manjak broja vezova.
Nabavkom i ugradnjom prohromskih bitvi uspjeli smo obezbijediti nekoliko novih vezova za manja plovila a bili smo prinuđeni i mijenjati nekoliko kamenih bitvi zbog njihovog trajnog oštećenja usljed dugogodišnje eksploatacije.
U septembru mjesecu dali smo potpunu logistiku organizaciji “BIG GAME FISHING 2025” manifestacije koja se već više od 10 godina održava I koja je jedna lijepa promocija turističke ponude Herceg Novog.
Takođe, pomogli smo organizaciju Svjetskog prvenstva u sportskom ribolovu koje je bilo u nadležnosti Saveza sportskih ribolovaca Crne Gore gdje smo prihvatili nekoliko plovila na sigurne vezove usljed loših vremenski uslova tokom održavanja takmičenja. 
U toku nautičke sezone zaposleni Agencije za gazdovanje gradskom lukom d.o.o. Herceg Novi zaista ulažu maksimalni napor da sva plovila budu bezbjedno smještena i svojim pristojnim i ljubaznim ponašanjem dočekaju svakog nautičara na adekvatan način.





Izvještaj za period OKTOBAR-DECEMBAR 2025.godine
     Lijepo vrijeme u oktobru mjesecu produžava nautičku sezonu gdje smo i prošle godine imali solidan broj dolazaka plovila, a već smo rekli da smo preko “Flotile” iz Dubrovnika svake sedmice do kraja oktobra imali 8-10 plovila. Negdje do 20.oktobra imali smo svakog drugu dana dolaske turističkih brodova “Vesna” i “Knez Lipovac”, koji su dovodili u Herceg Novi par stotina gostiju. Krajem oktobra i početkom novembra vršimo demontažu mostića-pingvina sa pristaništa i popunjavamo zimovnik plovilima iz Herceg Novog.
Zbog ekstremnih uslova i sve većeg broja ciklona na zimovnik možemo da primimo maksimalno 20 plovila na bezbjedne vezove. Otežavajuća okolnost je što je zaštita samog pristaništa nemoćna da zaštiti lukobran i samo pristanište od sve ekstremnijih vremenskih uslova prvenstveno zbog efekta sve prisutnijeg plimnog vala kada su u pitanju uticaji južnih vjetrova.
Nakon sanacije dijela pristaništa iznad restorana “ADMIRAL” koje smo odradili 2024. godine taj dio pokazuje izvjesnu stabilnost iako je sami vrh pristaništapod uticajem ciklona potpuno pod vodom. 
Probleme koje smo imali na rasvjeti koja se nalazi na lukobranu otklonili smo prije tri godine (o svom trošku iako nije naša nadležnost) i to na zaista kvalitetan način tako da i kada su ekstremni vremenski uslovi rasvjeta funkcioniše.
     Iz svega navedenog posebno još jednom naglašavamo osnovni problem a on se tiče pravnog statusa luke odnosno Agencije, jer postaje vrlo upitno kako donositi planove rada kada ne znate sa čime gazdujete i do kada. Veliki problem pravi i to što u akvatorijumu Gradske luke postoji više korisnika koji takođe nemaju riješen pravni status a to su određeni sportski klubovi, privatan ugostiteljski objekat i benzinska stanica. Sve ovo je pitanje i bezbjednosti samih plovila u akvatorijumu Gradske luke, jer Agencija gazduje samo sa pristaništem i posebno apostrofiramo status neadekvatno obezbijeđene benzinske pumpe (dva puta se dogodio incident odnosno gorela je sama stanica i jedno plovilo).
  Ono što takođe predstavlja veliki problem je stanje u kome se nalazi lukobran koji zahtijeva što hitniju sanaciju.
Vjerujemo da će 2026. godine JP “MORSKO DOBRO” iz Budve koje je raspisalo tender kako za zaštitu tako i sanaciju pristaništa uporedo pokrenuti aktivnosti za konačno rješenje statusa Gradske luke Škver, kao što je slučaj i sa lukom u Budvi. 

    Svih ovih godina aktivno smo pokušavali da dodjemo do rješenja koji bi regulisao pravni status Agencije i mogućnost da se maksimalno iskoristi ogromni potencijal koji gradska luka Herceg Novi ima, a koji je sad zbog nerješenih odnosa nemoguće riješiti. 
Agencija je odavno izašla iz okvira svojih nadležnosti kako bi pokušala da riješi taj ključni problem pravnog statusa i u proteklih 10-tak godina u komunikaciji sa rukovodstvom JP “MORSKO DOBRO” iz Budve (na desetine sastanaka) kao i Vladom Crne Gore i Ministarstvom pomorstva nije uspjela da riješi taj gorući problem. Jedino se uspjelo u obaranju dva tendera o zakupu morskog akvatorijuma jer je postojala mogućnost da isti ode u ruke privatnog vlasnika.
Na dopis koji je poslat u decembru 2023. godine od strane Skupštine opštine Herceg Novi Lučkoj kapetaniji Kotor I JP “MORSKO DOBRO” iz Budve da se samo definiše granica Gradske luke do danas niko nije odgovorio a to je trebao biti prvi korak u rješavanju problema. 
Dosta toga nedostaje da bi Gradska luka bila ono što treba da bude a to je jedna moderna i savremena marina sa uređenim sistemom vezova i svim sadržajima primjerenim potrebama kako domaćih korisnika tako i nautičara koji posjećuju naš grad.
U proteklim godinama dolazilo je do promjena Zakona o lukama ali sve to u slučaju našeg grada nije dalo rezultate jer imamo nereiješene imovinske odnose na samom Škveru. Na gubitku su i grad i država kao i prvenstveno stanovnici Herceg Novog (zbog nedostatka kvalitetnih vezova), jer neuređen sistem bez poznatog zakupca ili koncesionara ne može odgovoriti zahtjevima nautičara u 21 vijeku.


S poštovanjem,




                                                                                                                                          DIREKTOR
                            Božo Ukropina
  								                       _________________

FINANSIJSKI IZVJEŠTAJ ZA 2025. GODINU
U prilogu Vam dostavljamo iskaz o ukupnom rezultatu (Bilans stanja) kao I statistički aneks za period 01.01.2025 do 31.12.2025. godine obrađen od strane knjigovodstvenog biroa “Posrednik d.o.o” Herceg Novi.
Kao dodatne informacije radi bolje preglednosti predstavićemo vam tabelarno poslovne prihode I rashode za navedeni period. 
Ukupno ostvareni prihod za navedeni period iznosi 131847 eura (sto trideset jedna hiljada osamsto četrdeset sedam eura) sa PDV-om a za predhodnu godinu taj iznos je bio 116476 eura (sto šesnaest hiljada četristo sedamdeset šest eura) sa PDV-om.
[bookmark: _Toc125216521]4.18. Poslovni prihodi

Društvo je u izvještajnim periodima ostvarilo sledeće prihode:
	Red. br.
	Vrstaprihoda
	Tekuca godina
	Prethodna
godina

	1.
	Prihodi od prodaje proizvoda
	114638,00
	105614,00

	2.
	Prihodi od prodaje robe
	
	

	3.
	Promjena vrijednosti zaliha učinaka
	
	

	4.
	Prihodi od smanjenja  obaveza
	1395,00
	2,00

	Ukupno
	116033,43
	105614,00



[bookmark: _Toc125216522]4.19. Poslovni rashodi

Društvo je u izvještajnim periodima ostvarilo sledeće poslovne rashode:
	Red. br.
	Vrstarashoda[footnoteRef:1] [1: . ] 

	Tekuca 
odina
	Prethodna godina

	1.
	Nabavna vrijednost prodate robe
	
	

	2.
	Troškovi materijala kancelarijskog
	191,62
	

	3.
	Troškovi goriva-struje
	1115,63
	

	4.
	Troškovi rezervnihdelova
	
	

	5.
	Troškovi sitnog inventara
	705,57
	

	6.
	Troškovi poreza i doprinosa
	14937,00
	

	7.
	Troškovi naknada zarada i ostali lični rashodi
	82487,00
	

	8.
	Troškovi amortizacije210a
	7063,00
	

	9.
	Troškovi reprezentacije
	542,28
	

	10.
	Troškovi telefona
	2131,13
	

	11.
	Troškovi komunalnih usl
	1044,42
	

	12.
	Troškovi reklame i propagande
	1527,66
	

	13.
	Troškovi knjig.usluga 
	2520,00
	

	14.
	Troškovi sponzorstva
	300,00
	

	15

	Troškovi platnog prometa
	1418,27
	

	     16
	Troškovi osiguranja
	            309,21 
	

	     17 
	Troškovi ostali razni
	            6952,76
	

	
    18
	Rashodi kod otpisa nenaplativih potraživanja

	            1517,00

	


	
     19
	Troškovi posredovanja

	             1672,63

	


	
20
	Ostali troškovi(takse,kamate,tr.iz ranijih godina..)

	              144,37

	


	
(Potpis ovlašćenog lica)

	Ukupno na dan 31.12.2025.
	       126.580,55
	

	

	

	

	




 							




								S poštovanjem,

